കുട്ടനാട്ടില് വാഹനങ്ങള് കത്തിച്ച സംഭവം പ്രതി പിടിയില് കൈനകരി പഞ്ചായത്തില് വ്യാഴാഴ്ച പുലര്ച്ചെയോടെയാണ് സംഭവമുണ്ടായത്. വഴിയരികില് പാര്ക്ക് ചെയ്തിരുന്ന ബൈക്കും കാറുകളുമാണ് കത്തിച്ചത്. ആലപ്പുഴ: കുട്ടനാട്ടില് വാഹനങ്ങള് കത്തിച്ച സംഭവത്തില് പ്രതി പിടിയില്. മണ്ണഞ്ചേരി സ്വദേശിയായ യുവാവാണ് പിടിയിലായത്. ഇയാള് മാനസികാസ്വാസ്ഥ്യമുള്ളയാളാണെന്ന് പോലീസ് പറഞ്ഞു. കൈനകരി പഞ്ചായത്തില് വ്യാഴാഴ്ച പുലര്ച്ചെയോടെയാണ് സംഭവമുണ്ടായത്. വഴിയരികില് പാര്ക്ക് ചെയ്തിരുന്ന ബൈക്കും കാറുകളുമാണ് കത്തിച്ചത്. സ്ഥലത്തെ വഴി വിളക്ക് നശിപ്പിച്ച ശേഷമായിരുന്നു പ്രതിയുടെ പരാക്രമം. നേരത്തേ, സംഭവം സാമൂഹ്യവിരുദ്ധരുടെ അഴിഞ്ഞാട്ടമെന്നാണ് നാട്ടുകാര് പറഞ്ഞത്. പുലര്ച്ചയോടെ ബൈക്കില് എത്തിയ ഒരു സംഘമാണ് വണ്ടികള് കത്തിച്ചതെന്നും നാട്ടുകാര് വ്യക്തമാക്കിയിരുന്നു.